Peste 20% dintre români s-au vaccinat. Județele fruntașe în ceea ce privește imunizarea.
Rata de vaccinare la nivel național a ajuns la 20,33%. Bucureștiul are o rată de vaccinare de 31%. Topul vaccinării este completat de județele Cluj și Timiș.
Rata de vaccinare la nivel național a ajuns la 20,33%, a anunțat marți coordonatorul campaniei de vaccinare din România, Valeriu Gheorghiță."La nivel național avem în momentul de față un procent de acoperire vaccinală cu cel puțin o doză de 20,33% din populația eligibilă. De asemenea, avem 11,93% persoane care au fost vaccinate cu o singură doză și 8,39% persoane care au fost vaccinate cu schema completă, cu cele două doze", a declarat Valeriu Gheorghiță.Conform acestuia, Bucureștiul are o rată de vaccinare de 31%."Municipiul București în momentul de față este cu o rată de acoperire vaccinală de 31%. Dacă comparăm cu rata de acoperire din celelalte județe, nu municipii, este cea mai mare rată de vaccinare din țară. Este urmat de județul Cluj, cu 28%, Timiș 22%, Brașov 22%, Sibiu 21%, Constanța 21%. Sunt primele șase județe cu rată de acoperire peste media națională", a mai spus coordonatorul campaniei de vaccinare.România, locul 6 în Uniunea Europeană și locul 18 în lume în privința vaccinăriiRomânia se află, marți, pe locul șase în Uniunea Europeană și pe locul 18 în lume, în privința persoanelor din țară vaccinate cu ambele doze, a declarat vicepreședintele CNCAV, Andrei Baciu."România ocupă locul 6 la nivelul UE cu privire la campania de vaccinare. Ne referim la vaccinarea persoanelor cu ambele doze, ceea ce asigură schema completă maximă de imunizare, și la nivel global ocupă locul 18", a spus Baciu.Coordonatorul campaniei de vaccinare, dr. Valeriu Gheorghță, a precizat că cele câteva zeci de persoane vaccinate marți cu ser de la Johnson & Johnsons sunt considerate persoane imunizate complet, acest vaccin fiind monodoză.Județele cu cele mai multe persoane vaccinateComitetul Național de Coordonare a Activităților privind Vaccinarea împotriva COVID-19 (CNCAV) publică, pentru prima oară, o situație a vaccinării pe județe. Topul este condus de București, Cluj, Timiș și Brașov. Pe ultimele locuri sunt Suceava și Giurgiu.Situația județelor în funcție de procentul populației vaccinate cu cel puțin o doză (4 mai, ora 18.00):Procentele se referă la persoanele vaccinate cu cel puțin o doză.Sursa foto: Facebook / RO Vaccinare.